En 88-årig kvinde fra Aalborg er død efter et færdselsuheld i Hasseris i Aalborg onsdag eftermiddag. Den ældre kvinde gik omkring klokken 15.20 på Hasserisvej ved Hasseris Bymidte. Hun var dårligt gående og gik derfor med en rollator. Pludselig gik hun direkte ud foran en personbil uden at se sig for og blev ramt af en bil. Da ambulancen ankom til stedet, var kvinden ved bevidsthed, og redderne kunne tale med hende. Hun blev kørt på sygehuset, hvor hun døde umiddelbart efter ankomsten. Bilisten, der ramte den 88-årige, er en 37-årig mand fra Aalborg.
Ældre fodgænger gik ud foran bil i Hasseris i Aalborg og døde på sygehuset.